
ΣΧΟΛΗ ΤΕΧΝΟΛΟΓΙΑΣ - TΜΗΜΑ ΨΗΦΙΑΚΩΝ ΣΥΣΤΗΜΑΤΩΝ               
Γαιόπολις (Π.Ο. Λάρισας – Τρικάλων) τ.κ. 41500 Λάρισα, email: g-ds@uth.gr

Λάρισα, 22 -10 -2025    
Όσοι/ες φοιτητές/-τριες έχουν λάβει μετεγγραφή/μετακίνηση στο Τμήμα Ψηφιακών Συστημάτων (Λάρισα) για το ακαδ. έτος 2025-2026, υποχρεούνται μέχρι την Παρασκευή 31-10-2025 να καταθέσουν αυτοπροσώπως ή ταχυδρομικά στη Γραμματεία του Τμήματος όλα τα δικαιολογητικά που περιγράφονται παρακάτω.

[bookmark: _GoBack]Η έγκριση των μετεγγραφών/μετακινήσεων τελεί υπό την αίρεση του ελέγχου των δικαιολογητικών από το Τμήμα υποδοχής. Για τον λόγο αυτόν οι αιτούντες/ούσες τη μετεγγραφή/μετακίνηση Δεν πρέπει να διαγραφούν από το Τμήμα προέλευσή τους, πριν από την ολοκλήρωση του ελέγχου των δικαιολογητικών και την έγκριση της μετεγγραφής/μετακίνησης τους, για την οποία θα ειδοποιηθούν τηλεφωνικώς ή με email, σύμφωνα με τα στοιχεία επικοινωνίας που δήλωσαν στην ηλεκτρονική αίτηση μετεγγραφής/ μετακίνησης.

ΔΙΚΑΙΟΛΟΓΗΤΙΚΑ ΓΙΑ THN ΟΛΟΚΛΗΡΩΣΗ ΤΗΣ ΜΕΤΕΓΓΡΑΦΗΣ/ΜΕΤΑΚΙΝΗΣΗΣ
1. Υπογεγραμμένη τη δήλωση στοιχείων του/της φοιτητή--τριας (διατίθεται ηλεκτρονικά στην ανακοίνωση στην ιστοσελίδα του Τμήματος).
2. Την οριστικοποιημένη ηλεκτρονική αίτηση μετεγγραφής/μετακίνησης που φέρει αριθμό πρωτοκόλλου του ΥΠΑΙΘ.
3. Φωτοαντίγραφο αστυνομικής ταυτότητας ή του διαβατηρίου 
4. Πρόσφατο πιστοποιητικό οικογενειακής κατάστασης*
5. Βεβαίωση εγγραφής (πιστοποιητικό φοίτησης) από το Τμήμα/Σχολή προέλευσης.
6. Όποιο/α δικαιολογητικό/α χρησιμοποιήθηκε/αν ως κριτήριο/κριτήρια για τη χορήγηση της μετεγγραφής στην ηλεκτρονική εφαρμογή, με βάση τις οδηγίες που περιγράφονται στην με αρ. 118069/Ζ1/24.09.2025 εγκύκλιο των μετεγγραφών/μετακινήσεων, και συγκεκριμένα: και συγκεκριμένα: 

ΜΕΤΕΓΓΡΑΦΗ ΜΕ ΟΙΚΟΝΟΜΙΚΑ ΚΑΙ ΚΟΙΝΩΝΙΚΑ ΚΡΙΤΗΡΙΑ 

• Ληξιαρχική πράξη θανάτου του αποβιώσαντος γονέα ή γονέων του, στην περίπτωση που ο αιτών μοριοδοτείται  ως ορφανός από τον ένα ή και από τους δύο γονείς (εκδίδεται από το gov.gr “Ληξιαρχική πράξη θανάτου’ )
• Στην περίπτωση πολυτέκνων, Πιστοποιητικό της Ανώτατης Συνομοσπονδίας Πολυτέκνων Ελλάδος, το οποίο συνοδεύει το πιστοποιητικό οικογενειακής κατάστασης για την απόδειξη της πολυτεκνικής ιδιότητας (παρ. 9 του άρθρου 67 του Ν. 4316/2014) (εκδίδεται από το gov.gr )
• Πιστοποιητικό αναπηρίας του αρμοδίου Κέντρου Πιστοποίησης Αναπηρίας (ΚΕ.Π.Α.) στην περίπτωση που ο αιτών μοριοδοτείται λόγω αναπηρίας 67% και άνω των γονέων ή τέκνων ή αδελφών ή συζύγου του Επισημαίνεται ότι στις περιπτώσεις όπου έχει χορηγηθεί πριν την 1.9.2011 επ’ αόριστον ποσοστό αναπηρίας, από τις Πρωτοβάθμιες Υγειονομικές Επιτροπές των Νομαρχιών, της Περιφέρειας ή των Φορέων Κοινωνικής Ασφάλισης, ή από Ανώτατες Υγειονομικές Επιτροπές Στρατού, Ναυτικού, Αεροπορίας και Ελληνικής Αστυνομίας, δεν απαιτείται εκ νέου εξέταση από τις υγειονομικές επιτροπές του ΚΕ.Π.Α. 
• Ιατρική γνωμάτευση από δημόσιο νοσοκομείο, η οποία φέρει σφραγίδα συντονιστή Διευθυντή Κλινικής του Εθνικού Συστήματος Υγείας (Ε.Σ.Υ.) ή από τον νόμιμα εκτελούντα χρέη συντονιστή Διευθυντή Κλινικής του Ε.Σ.Υ. ή από τον Διευθυντή Πανεπιστημιακής Κλινικής, στην περίπτωση που ο αιτών δηλώνει ότι έχει γονείς, τέκνα, αδέλφια ή σύζυγο οι οποίοι πάσχουν από παθήσεις, που αναφέρονται στο παράρτημα της υπ’ αριθμ. Φ. 151/17897/Β6/2014 (ΦΕΚ 358 Β΄) Κ.Υ.Α, όπως εκάστοτε τροποποιείται και ισχύει. Στην εν λόγω γνωμάτευση δέον όπως αναφέρεται επακριβώς η πάθηση όπως ορίζεται στην ανωτέρω Κ.Υ.Α. 

Σημείωση για τα εισοδηματικά κριτήρια: Στην περίπτωση που ο/η αιτών/-ούσα τη μετεγγραφή έχει μοριοδοτηθεί για τα εισοδηματικά κριτήρια, αλλά έχει παραλείψει να δηλώσει τον ΑΦΜ του ενός ή και των δύο γονέων/κηδεμόνων ή συζύγου, πρέπει να υποβάλλει επιπλέον των παραπάνω δικαιολογητικών, και τα κάτωθι δικαιολογητικά, ανάλογα με τον λόγο τον οποίο έχει επικαλεστεί για τη μη δήλωση ΑΦΜ: 
‘’Ο ΓΟΝΕΑΣ/ΚΗΔΕΜΟΝΑΣ Ή Ο/Η ΣΥΖΥΓΟΣ ΑΠΟΘΑΝΩΝ’’: Ληξιαρχική πράξη θανάτου του αποβιώσαντος. 
‘’Ο ΓΟΝΕΑΣ ΕΧΕΙ ΧΑΣΕΙ ΤΗΝ ΕΠΙΜΕΛΕΙΑ ΜΕ ΔΙΚΑΣΤΙΚΗ ΑΠΟΦΑΣΗ’’: Δικαστική απόφαση, με την οποία ο ένας γονέας έχει αποκτήσει την επιμέλεια του αιτούντος τη μετεγγραφή/μετακίνηση φοιτητή. 
‘’ΕΙΜΑΙ ΕΓΓΑΜΟΣ’’: Πιστοποιητικό οικογενειακής κατάστασης* από το οποίο να προκύπτει ο γάμος του αιτούντος τη μετεγγραφή/μετακίνηση φοιτητή, ο οποίος έχει δηλώσει τον ΑΦΜ του συζύγου και όχι των γονέων/ κηδεμόνων. 
‘’ΕΙΜΑΙ ΤΕΚΝΟ ΑΓΑΜΟΥ ΓΟΝΕΑ’’: Πιστοποιητικό οικογενειακής κατάστασης* από το οποίο να προκύπτει ότι ο αιτών είναι τέκνο άγαμου γονέα. 
‘’ΕΙΜΑΙ ΔΙΑΖΕΥΓΜΕΝΟΣ/Η’’: Πιστοποιητικό οικογενειακής κατάστασης από το οποίο να προκύπτει το διαζύγιο του φοιτητή. 
 ‘’ΕΙΜΑΙ ΑΓΑΜΗ ΜΗΤΕΡΑ’’: Πιστοποιητικό οικογενειακής κατάστασης* από το οποίο να προκύπτει ότι συντρέχει η ιδιότητα της άγαμης μητέρας στο πρόσωπο της αιτούσης τη μετεγγραφή φοιτήτριας. 
‘’Ο ΓΟΝΕΑΣ ΜΟΥ ΕΙΝΑΙ ΜΟΝΙΜΟΣ ΚΑΤΟΙΚΟΣ ΕΞΩΤΕΡΙΚΟΥ ΚΑΙ ΔΕΝ ΕΧΕΙ ΑΦΜ ΣΤΗΝ ΕΛΛΑΔΑ’’: Έγγραφο των αρχών της αλλοδαπής με επίσημη μετάφραση, από το οποίο να προκύπτει ότι ο γονέας, o ΑΦΜ του οποίου δεν δηλώθηκε, έχει μόνιμη κατοικία στη χώρα αυτή. 

ΜΕΤΕΓΓΡΑΦΗ ΑΔΕΛΦΩΝ ΠΡΟΠΤΥΧΙΑΚΩΝ ΦΟΙΤΗΤΩΝ 

Μόνο για τις περιπτώσεις που δεν εμπίπτουν στο ποσοστό του 15% του συνολικού αριθμού των εισακτέων (αδελφοί προπτυχιακοί φοιτητές), επιπρόσθετα απαιτούνται και τα εξής: 
• Στην περίπτωση που ο/η αδελφός/η του/της δικαιούχου αποποιείται το δικαίωμα μετεγγραφής/ μετακίνησης, υποβάλλεται υπεύθυνη δήλωση του άρθρου 8 του ν. 1599/1986 (Α’ 75) η οποία εκδίδεται μέσω του ιστότοπου www.gov.gr ή φέρει φυσική υπογραφή με βεβαίωση του γνησίου αυτής από δημόσια αρχή.
• Βεβαίωση Τμήματος, από την οποία να προκύπτει ότι ο/η αδελφός/ή είναι κατά την ημερομηνία υποβολής της αίτησης, α) φοιτητής/-τρια προπτυχιακού κύκλου σπουδών Τμήματος Α.Ε.Ι/Α.Ε.Α. και δεν έχει υπερβεί τον κανονικό χρόνο φοίτησης ο οποίος προβλέπεται για την απονομή του τίτλου σπουδών και β) υπεύθυνη δήλωση του/της αδελφού/ής που είναι φοιτητής/τρια ότι δεν είναι ήδη κάτοχος πτυχίου τριτοβάθμιας εκπαίδευσης 
• Βεβαίωση του Τμήματος προέλευσης για τον τρόπο εισαγωγής του/της αιτούντα/ούσης 
• Αντίγραφο του Ε1 τελευταίου φορολογικού έτους (2024), καθώς και λογαριασμό Δημόσιας Επιχείρησης και Οργανισμού (ΔΕΚΟ), προς τον σκοπό της απόδειξης του τόπου της μόνιμης διαμονής των γονέων 
• Αντίγραφο του Ε9 των ιδίων ή των γονέων προς τον σκοπό της απόδειξης της πλήρους κυριότητας ή επικαρπίας κατοικίας των ιδίων ή των γονέων 
• Ληξιαρχική πράξη θανάτου του αποβιώσαντος γονέα, εάν ο/η φοιτητής/τριας έχει δηλώσει ορφανός/ή από τον ένα ή και από τους δύο γονείς 
• Αντίγραφο δικαστικής απόφασης για ανάθεση της επιμέλειας του τέκνου εφόσον οι γονείς είναι διαζευγμένοι
· Πιστοποιητικό της Ανώτατης Συνομοσπονδίας Πολυτέκνων Ελλάδος, το οποίο συνοδεύει το πιστοποιητικό οικογενειακής κατάστασης για την απόδειξη της πολυτεκνικής ιδιότητας (παρ. 9 του άρθρου 67 του ν. 4316/2014)

ΜΕΤΕΓΓΡΑΦΕΣ ΕΙΔΙΚΩΝ ΚΑΤΗΓΟΡΙΩΝ (ΚΕΦ. Ε΄)

Μόνο για τις περιπτώσεις που δεν εμπίπτουν στο ποσοστό του 15% του συνολικού αριθμού των εισακτέων (ειδικές κατηγορίες), επιπρόσθετα απαιτούνται και τα εξής:
• Στην περίπτωση που ο αιτών δηλώνει ότι είναι τέκνο θυμάτων τρομοκρατίας:
i. Αντίγραφο πράξης συνταξιοδότησης του γονέα ή οποιοδήποτε άλλο πιστοποιητικό δημόσιας αρχής αποδεικνύει ότι συντρέχουν οι προϋποθέσεις της παρ. 1 του άρθρου 1 του ν.1897/1990 (Α΄120), στην περίπτωση που ο αιτών δηλώνει ότι είναι τέκνο θυμάτων τρομοκρατίας
ii. Βεβαίωση μόνιμης κατοικίας γονέα ή του έχοντος την επιμέλεια
• Στην περίπτωση που ο αιτών δηλώνει ότι είναι τέκνο στελέχους των Ενόπλων Δυνάμεων και των Σωμάτων Ασφαλείας που τραυματίστηκαν θανάσιμα κατά τη διάρκεια διατεταγμένης υπηρεσίας και ένεκα αυτής:
i. Βεβαίωση από την αρμόδια Διεύθυνση Στρατιωτικού Προσωπικού ή Διεύθυνση Διοικητικού του οικείου Γενικού Επιτελείου, η οποία αποδεικνύει τον θανάσιμο τραυματισμό γονέα κατά τη διάρκεια διατεταγμένης υπηρεσίας και ένεκα αυτής, σε περίπτωση που ο αιτών δηλώνει τέκνο στελεχών των Ενόπλων Δυνάμεων ή των Σωμάτων Ασφαλείας
ii. Βεβαίωση της Διεύθυνσης Αστυνομικού Προσωπικού του Αρχηγείου της Ελληνικής Αστυνομίας ή βεβαίωση της Διεύθυνσης Ανθρωπίνων Πόρων του Αρχηγείου του Πυροσβεστικού Σώματος ή βεβαίωση της αρμόδιας Διεύθυνσης Προσωπικού του Λιμενικού Σώματος-Ελληνικής Ακτοφυλακής του Υπουργείου Ναυτιλίας και Νησιωτικής Πολιτικής αντίστοιχα, ή βεβαίωση της Διεύθυνσης Συντάξεων του Γενικού Λογιστηρίου του Κράτους, η οποία αποδεικνύει τον θανάσιμο τραυματισμό γονέα κατά τη διάρκεια διατεταγμένης υπηρεσίας και ένεκα αυτής, σε περίπτωση που ο αιτών δηλώνει τέκνο στελεχών των Σωμάτων Ασφαλείας
iii. Βεβαίωση μόνιμης κατοικίας γονέα ή του έχοντος την επιμέλεια
• Στην περίπτωση που ο αιτών μετεγγράφεται λόγω αναπηρίας 67% και άνω:
i. Πιστοποιητικό ΚΕΠΑ από το οποίο προκύπτει αναπηρία σωματική, διανοητική ή ψυχική, 67% και άνω ή βεβαίωση της επιτροπής της αριθμ. Φ.151/17897/Β6/2014 (Β΄358) κοινής υπουργικής απόφασης που πιστοποιεί την πάθηση που δηλώνει ο αιτών, ή έγγραφο που πιστοποιεί ότι ο αιτών έχει πραγματοποιήσει δωρεά οργάνου ή μυελού των οστών
ii. Βεβαίωση μόνιμης κατοικίας γονέα ή του έχοντος την επιμέλεια
iii. Βεβαίωση Δημόσιου Νοσοκομείου από την οποία προκύπτει η πόλη, στην οποία παρέχεται στο φοιτητή ιατρική μέριμνα
• Στην περίπτωση που ο αιτών έχει δηλώσει ότι πάσχει από κάποια από τις αναφερόμενες, στο παράρτημα της υπ’ αριθμ. Φ.151/17897 /Β6/2014 (Β΄ 358) Κ.Υ.Α παθήσεις:
i. Πιστοποιητικό από τις επταμελείς επιτροπές έκδοσης Πιστοποιητικών διαπίστωσης πάθησης για την εισαγωγή στην Τριτοβάθμια Εκπαίδευση που προβλέπονται στο άρθρο 1 της υπό στοιχεία Φ.151/27897/Β6/2014 (Β΄ 358) κοινής υπουργικής απόφασης
ii. Βεβαίωση μόνιμης κατοικίας γονέα ή του έχοντος την επιμέλεια
iii. Βεβαίωση Δημόσιου Νοσοκομείου από την οποία προκύπτει η πόλη, στην οποία

Τα πιστοποιητικά οικογενειακής κατάστασης αναζητούνται αυτεπάγγελτα σύμφωνα με την αρ. 19173/8-4-2025 (Β΄1723 ) Κοινή Υπουργική Απόφαση.

